***ՀԵՏԱԶՈՏԱԿԱՆ ԱՇԽԱՏԱՆՔ***

*ԹԵՄԱ՝ Ուսուցչի առարկայական և մասնագիտական գիտելիքների ու հմտությունների կատարելագործումը ստեղծագործական և հետազոտական աշխատանքների ընթացքում*

***ՂԵԿԱՎԱՐ՝ Սարգսյան Վահան***

***ԿԱՏԱՐՈՂ՝ Սասունյան Կարեն***

ԵՐԵՎԱՆ- 2022

**Նպատակի հիմնավորում**

Հետազոտության նպատակն է բացահայտել ուսուցչի մասնագիտական կոմպետենցիաների շարունակական կատարելագործումը ստեղծագործական և հետազոտական աշխատանքների միջոցով։

**Հետազոտության հարցեր**

1․ Ուսուցչի մասնագիտական կոմպետենցիաների ձևավորման առանձանահատկությունները մասնագիտական գործունեության ձևերի միջոցով։

2․ Ուսուցչի մասնագիտական չափանիշների զարգացման ոլորտները

3․ Ըստ մասնագիտական գործունեության ձևերի ուսուցչից ակնկալվող ստեղծարար մոտեցում, ուսումնական գործընթացի ներառականության և մասնակցայնության ապահովում, մասնագիտական զարգացման համար պատասխանատվության ստանձնում։

1. **Ուսուցչի մասնագիտական կոմպետենցիաների ձևավորման առանձանահատկությունները մասնագիտական գործունեության ձևերի միջոցով։**

Կրթական գործընթացում շատ կարևոր է որակյալ ստեղծագործական մտածողություն ունեցող, կոմպենենտ և նախաձեռնող ուսուցչի դերը, ով կարող է արդի աշխարհում ձևավորել համակողմանի զարգացած անձնավորություն։ Հետևաբար ուսուցչի մասնագիտական կոմպետենտության զարգացումը դարձել է անհրաժեշտություն։

Կոմպետենտ է համարվում այն ուսուցիչը, ով գերազանց տրապետում է իր մասնագիտությանը և արդյունավետ իրականացնում է իր աշխատանքային գործունեությունը, ինքնուրույն կառուցում է աշխատանքային սցենարը, մասնագիտական փորձը հարստացնում է իր ստեղծագործական ներդրումներով և նպաստում է հասարակության մեջ տվյալ մասնագիտության հեղինակության բարձրացմանը։

«Կոմպետենտություն» հասկացությունը ի հայտ է եկել 1960-ական թվականների վերջում եվրոպական երկրներում, իսկ 1980-ականների վերջերին Ռուսաստանի Դաշնությունում: Ապա ձևավորվել է ընդհանուր և մասնագիտական կրթության կոմպետենտային մոտեցումը, որը ենթադրում է կոմպետենտային մոտեցման հնարավորությունը մանկավարժական գործունեությանը։

Այսպիսով, կոմպետենտ մարդն օժտված է որոշակի գիտելիքներով, ընդունակություններով, ինչն իրեն հնարավորություն է տալիս յուրահատուկ դարձնել իր գաղափարները և արդյունավետորեն գործել:

Մանկավարժական կոմպետենտություն ասելով՝ հասկանում ենք մասնագիտական գործունեության ընթացքում ուսուցչի տեսական և պրակտիկ գիտելիքների համակցումը: Ըստ Լ. Յու. Կիվցովի՝ «Մասնագիտական կոմպետենտությունը մասնագետի ինտեգրված հատկանիշ է ունեցած գիտելիքների, հնարավորությունների, կարողությունների մակարդակի հիման վրա, ինչն ուղենիշ է հանդիսանում դեպի մասնագիտական արհեստավարժություն»։ Մանկավարժի արհեստավարժությունը դիտարկվում է որպես առարկայական, մեթոդական, հոգեբանամանկավարժական գիտելիքների, կարողությունների, անձնային որակների ամբողջություն և մասնագիտական զարգացման արդյունք: «Մասնագիտական զարգացումը դիտվում է որպես մասնագիտական արհեստավարժության տանող հիմնական ուղի»: Ուսուցչի անձի զարգացումն ու արհեստավարժությունը փոխկապակցված են և փոխլրացնում են միմյանց:

Ուսուցչի մասնագիտական կոմպետենտությունը բաղկացած է հետևյալ կոմպետենցիաներից.

* + Ելակետային կոմպետենցիաներ, որոնք հատուկ են ունիվերսալ ուսուցիչներին և ապահովում են նպատակային, արդյունավետ մանկավարժական գործունեություն:
  + Առարկայական կոմպետենցիաներ, որոնք բնորոշում են կոնկրետ ուսուցիչներին և ապահովում են կոնկրետ ուսումնական առարկայի արդյունավետ դասավանդումը:
  + Մասնագիտական կոմպետենցիաներ, որոնք հատուկ են նեղ մասնագիտությամբ մանկավարժներին և ապահովում են ծագող մանկավարժական խնդիրների լուծումը։[[1]](#footnote-1)

Ուսուցչի մասնագիտական կոմպետենցիաների զարգացումը կարևոր է: Այժմ կրթությունն իրականացնող սուբյեկտը՝ մանկավարժն իր իմիջով խիստ տարբեր է նախորդ դարերի ուսուցիչներից: Դպրոցի գերխնդիրն է կոմպետենտ մանակավարժ ունենալը, ով արագ հարմարվում է փոփոխություններին, կրեատիվ է, կողմնրոշվող, անընդհատ թարմացնում և ավելացնում է իր մասնագիտական գիտելիքները և պետության կողմից իրականացվող վերապատրաստումներն ուղղված են խնդրի լուծմանը։

Մասնագիտական ինքնակատարելագործումը հնարավորություն է տալիս զարգացնելու մասնագիտական գործունեության կարողություններն ու հմտությունները: Վերջիններս ուսուցչին արդյունավետորեն գործելու հնարավորություն են տալիս։[[2]](#footnote-2)

**2․ Ուսուցչի մասնագիտական չափանիշների զարգացման ոլորտները**

Ուսուցչի մասնագիտական չափանիշները սահմանվում են՝

1. Առարկայի խորը իմացությամբ
2. Դասավանդման պրակտիկ կարողություններով
3. Սովորողին ցուցաբերվող աջակցությամբ
4. Ինքնազարգացմամբ[[3]](#footnote-3)

Ուսուցչի մասնագիտական կարողունակության մակարդակները չորսն են՝ **դասավանդող, ավագ** **ուսուցիչ, վերապատրաստող և հետազոտող ուսուցիչ** և ուսուցչի համապատասխանությունը մանկավարժի չորս բնութագրերից որևէ մեկին որոշվում է մասնագիտական զարգացման կարիքների գնահատման արդյունքում։

Ըստ մանկավարժական վերոնշյալ չորս բնութագրերի՝ ուսուցչին կարող է շնորհվել համապատասխան տարակարգ։[[4]](#footnote-4)

Այս համատեքստում դիտարկենք շախմատ առարկայի դասավանդմանը անհրաժեշտ մասնագիտական չափանիշները և հնարավոր զարգացման ոլորտները։ Սկսենք նրանից, թե ինչո՞ւ շախմատ առարկան ընդգրկվեց հանրակրթության մեջ՝ որպես պարտադիր առարկա։

Այս առարկային լիարժեք տիրապետող սովորողի մոտ զարգանում են արդարամտություն, ինքնուրույնություն, վերլուծական և ստեղծագործ մտածողություն և երբ մենք համադրում ենք այս բոլոր որակները, ակնհայտ է դառնում շախմատի կարևորությունը կրթական համակարգում: Բայց այս դրական որակները սովորողի մոտ կարող են զարգանալ, երբ շախմատ առարկան դասավանդող ուսուցիչը լինի այս բոլոր արժեքների կրող, կոմպետոնտ մանկավարժ։ Չէ՞-որ միայն լավ շախմատիստ լինելը բավարար չէ առարկայի արդյունավետ դասավանդման համար։ Ուսուցիչը պետք է լինի նաև լավ մանկավարժ և մշտապես զբաղվի ինքնքնազարգացմամբ, որը հնարավոր է փորձի փոխանակման, նորանոր մեթոդների կիրառման, ինտերակտիվ դասերի կազմակերպման, խաղային տեղնոլոգիաների կիրառման և վերապատրաստումների միջոցով։

«**Ուսուցման մեթոդ**» հասկացությունն իր մեջ ներառում է երեք խնդիր՝ ի"նչ սովորեցնել (կրթության բովանդակություն), ինչու՞ սովորեցնել (կրթության նպատակներ) և ինչպե՞ս սովորեցնել (ուսուցման մեթոդիկա)։

Կրթության բովանդակությունը մատուցելու և կրթության նպատակներն իրականացնելու համար անհրաժեշտ է կիրառել որոշակի մեթոդներ, եղանակներ, ձևեր, հնարներ։ Կան մի շարք գործոններ, որոնք ազդում են մեթոդների ընտրության վրա․

* ուսուցման նպատակները, խնդիրները, բովանդակությունը,
* ոսուցման նյութի քանակը և բարդությունը,
* սովորողների պատրաստվածության մակարդակը,
* ուսուցման կազմակերպման պայմանները,
* սովորողների տարիքային և անհատական առանձնահատկությունները,
* ուսուցչի պատրաստվածության մակարդակը։

Մեթոդաբանության բազմաթիվ տեսակների մեջ կան շախմատի դասերին իրենց բնույթով համապատասխանող մեթոդներ՝ ձնագնդիի մեթոդը, որը կիրառվում է գրեթե յուրաքանչյուր դասին, ինչպես նաև ելքի քարտը, խճանկարը, Բլումի երիցուկը և այլն։ Կարևոր է, որ ուսուցիրը կարողանա ճիշտ ընտրել և կիրառել մեթոդը՝ դասի նպատակն և վերջնարդյունքներն իրականացնելու համար։

**3․ Ըստ մասնագիտական գործունեության ձևերի ուսուցչից ակնկալվող ստեղծարար մոտեցում, ուսումնական գործընթացի ներառականության և մասնակցայնության ապահովում, մասնագիտական զարգացման համար պատասխանատվության ստանձնում**

Ըստ Էնթոնի Ջ․Նիտկոյի՝ ուսումնական նյութերի կիրառումը դասարանային գործունեության ընոացքում՝ պետք է տրվի պարզորոշ բացատրություններով, բազմաթիվ գործնական օրինակներով, պատկերազարդումներով և քայլ- առ քայլ նկարագրված մեթոդներով։ Դասվանդումն ու գնահատումը պետք է լինեն միահյուսված։ Խիստ կարևոր է, որ ուսումնական գործընթացում ուսումնասիրվող թեմաները մեկնաբանվեն սովորողների համար։ Այսպիսով կբացահայտվեն գնահատման յուրաքանչյուր եղանակի ուժեղ և թույլ կողմերը։ Հետևաբար ուսուցիչը պետք է լինի որակյալ մասնագետ, որի աշխատանքային փորձն ուդատողություններն անհրաժեշտ են սովորողների առաջադիմության պատշաճ գնահատման համար։[[5]](#footnote-5)

Համընդհանուր ներառական կրթությունը հանդիսանում է որպես յուրաքանչյուր երեխայի կրթության իրավունքի ապահովման երաշխիք։ Ներառական կրթության քաղաքականությունը նպատակաուղղված է յուրաքանչյուր երեխայի կրթության մատչելիության, հավասար մասնակցության հնարավորության և որակի ապահովմանը: Այստեղ ևս կարևորվում է, որ ուսուցիչը կարողանա հասցեական կրթական մոտեցում ցուցաբերել դասարանում սովորող յուրաքանչյուր երեխայի՝ ըստ կատարված կարիքի գնահատման , կազմելով համապատասխան առարկայական ծրագիր։ Հետևաբար այստեղ ևս կա մասնագիտական զարգացման կարիք և պատասխանատվության ստանձնում, որի արդյունքում ուսուցիչը կունենա իր ուժերի հանդեպ վստահություն, վերլուծաքննադատական մտածողություն։ Դե իսկ հանդուրժողականությունը և դասարանի կառավարման հմտությունը պետք է լինեն յուրաքանչյուր ուսուցիչ կարևորագույն հատկանիշները՝ ողջ մանկավարժական գործունեության ընթացքում։

Ուսուցիչը պետք է լինի հետազոտող և ստեղծարար։

Իմ կարծիքով՝ դպրոցում շախմատ դասավանդող ուսուցիչը այս համատեքստում ունի ավելի լայն հնարավորություններ, քանի-որ առարկան ինքնին հետազոտություն է և յուրաքանչյուր շախմատային տրամագիր իր մեջ պարունակում է վերլուծելու, նորը բացահայտելու և միևնույն խնդիրը տարբեր տեսանկյուններից դիտարկելու և լուծումներ տալու հնարավորություն։

Ամբողջ աշխարհում շարունակաբար տեղի են ունենում կրթական և տեխնոլոգիական փոփոխություններ և աշխարհը անընդհատ ձգտում է զարգացման, հետևաբար ուսուցիչները կարիք ունեն զարգանալու և նոր հմտությունները պրակտիկայում կիրառելու։

**ԵԶՐԱԿԱՑՈՒԹՅՈՒՆ**

Հետազոտության միջոցով բացահայտվեց, թե որքան կարևոր է ուսուցչի մասնագիտական կոմպետենցիաների շարունակական կատարելագործումը ստեղծագործական և հետազոտական աշխատանքների միջոցով։ Նաև պարզ դարձավ, որ ուսուցչի կողմից պրակտիկայում կիրառվող բազմաթիվ մեթոդներն ու ՏՀՏ տեխնոլոգիաները հանրակրթության ոլորտում դարձել են անհրաժեշտություն։ Չկան մեթոդներ ու տեխնոլոգիաներ՝ չկա արդյունավետ ուսուցում։

**ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

1․ Ժամանակակից մանկավարժական մոտեցումներ․ Տեսություններ, մեթոդներ, գնահատում․ հեղ․Ս․ՎարդումյանՆ․Ջաղինյան,Լ․ Հարությունյան, Գ․Վարելլա

2․ «Ուսուցչի մասնագիտական կոմպետենտության Ուսուցչի մասնագիտական կոմպետենտության զարգացումը որպես հիմնախնդիր զարգացումը որպես հիմնախնդիր» Աննա Սարգսյան

3․ Նախարարի 2022թ․ օգոստոսի 5-ի «Հանրակրթական ուսումնական հաստատության ուսուցչի մասնագիտական չափանիշները սահմանելու մասին» N 30-Ն հրաման

4․ <https://aspu.am/website/images/files/Baxdasaryan%20Lilit.pdf>

5․[(DOC) Ուսուցչի մասնագիտական ​​կոմպենտենտությունը և առանցքային կոմպենտացիանները | Լուսինե Գասպարյան - Academia.edu](https://www.academia.edu/37345508/%D5%88%D6%82%D5%BD%D5%B8%D6%82%D6%81%D5%B9%D5%AB_%D5%B4%D5%A1%D5%BD%D5%B6%D5%A1%D5%A3%D5%AB%D5%BF%D5%A1%D5%AF%D5%A1%D5%B6_%D5%AF%D5%B8%D5%B4%D5%BA%D5%A5%D5%B6%D5%BF%D5%A5%D5%B6%D5%BF%D5%B8%D6%82%D5%A9%D5%B5%D5%B8%D6%82%D5%B6%D5%A8_%D5%A5%D6%82_%D5%A1%D5%BC%D5%A1%D5%B6%D6%81%D6%84%D5%A1%D5%B5%D5%AB%D5%B6_%D5%AF%D5%B8%D5%B4%D5%BA%D5%A5%D5%B6%D5%BF%D5%A1%D6%81%D5%AB%D5%A1%D5%B6%D5%B6%D5%A5%D6%80%D5%A8)

6․ «Հանրակրթական ուսումնական հաստատության ուսուցչի մասնագիտական չափանիշները սահմանելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագիծ

1. (DOC) Ուսուցչի մասնագիտական կոմպենտենտությունը և առանցքային կոմպենտացիանները | Լուսինե Գասպարյան - Academia.edu [↑](#footnote-ref-1)
2. «Ուսուցչի մասնագիտական կոմպետենտության զարգացումը որպես հիմնախնդիր»-Աննա Սարգսյան [↑](#footnote-ref-2)
3. Նախարարի 2022թ․ օգոստոսի 5-ի «Հանրակրթական ուսումնական հաստատության ուսուցչի մասնագիտական չափանիշները սահմանելու մասին» N 30-Ն հրաման [↑](#footnote-ref-3)
4. «Հանրակրթական ուսումնական հաստատության ուսուցչի մասնագիտական չափանիշները սահմանելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագիծ [↑](#footnote-ref-4)
5. Ժամանակակից մանկավարժական մոտեցումներ․ Տեսություններ, մեթոդներ, գնահատում․ հեղ․Ս․ՎարդումյանՆ․Ջաղինյան,Լ․ Հարությունյան, Գ․Վարելլա [↑](#footnote-ref-5)